Downmix on äänen käsittelyyn liittyvä menetelmä, jonka tarkoituksena on vähentää äänikanavien määrää yhdistelemällä äänikanavia yhteen.
Yleensä downmix tarkoitta 5.1-ääniraidan muuntamista stereoksi, mutta mistä tahansa kanavamäärän vähentämisestä voidaan käyttää termiä downmix.
Koska tässä operaatiossa menetetään informaatiota, ei downmixausta kannata tehdä turhaan. Operaation voi toteuttaa ohjelmallisesti tai suoraan laitteiston avulla. Kaikki DVD-soittimet osaavat muuntaa 5.1 Dolby Digital -ääniraidat stereoksi.